Чинадьово

Чинадьово, укр. Чинадійово — мѣстечко (од року 1959) в Мукачовском районѣ Закарпатской области Украины. Административа Администрация до року 2020 укр. Чинадіївська селищна рада 89640, Закарпатська обл., Мукачівський р-н, смт Чинадійово, вул. Волошина, 41 Под администрацию рады належать тыж села Карпаты и Синяк. Од року 2020 створена Чинадьовска громада, до котрой входять окрем самого мѣстечка ещи 13 околичных сел. История В историчных документах упомянуте в року 1263 под назвов лат. Sancti Nicolai. Мадярска назва Szentmiklós (1630) — пряме товмачѣня, а русинска Чинадьово (1808), вѣроятно, появила ся як присвойный адъектив од имени Ченад. Понеже в историчных жерелах скоршы упоминкы Чинадьова не выявлены, правдоподобно, то была селитва, котра ся золляла з Szentmiklós-ом. В року 1910 село мало 1646 обывательох, переважно Русинох, з меншинами нѣмецков и мадярсков. До Трианона належало ку Свалявскому округу, мад. Szolyvai járás, жупы Берег. В року 1930 Чинадьово, чеш. Čiňaďovo, мад. Szentmiklós, мало 2562 обывателѣ: 1822 Русины, 324 Евреи, 223 Чехы и Словаци, 69 Мадярох, 54 Нѣмцѣ, 28 особ иншых народностей, 42 чужоземцѣ. Грекокатолицка громада числила 1798 вѣрникох и мала двѣ мурованы церквы: Св. Николая (XIV.–XIX. ст.) и Св. Илия (1932–1937). Державны инштитуции: нотарскый и жандарскый уряды, пошта, телеграф, телефон. Културны инштитуции: русинска школа (6 клас), чешска (3 кл.), Руськый народный дом. Промысел: лѣсопилна фабрика Латориця, фабрика на швабликы Вулкан, андезитовый камѣнолом. Транспорт: желѣзнична штация. 26. октобра 1944 до Чинадьова пришла Червена Армада. В августѣ 1945 национализовали вшиток промысел. В яри 1950 завершили повну колективизацию, при котрой были забраны перед тым розданы землѣ, а «куркулѣ и лѣнюхы-шпекуланты были выключены з колгоспу». Од мая 1959 Чинадьово достало статус мѣстечка. Была отворена середня школа, 8-рочна и вечерна школы, музична штудия, в котрых ся учили понад 1300 особ. Жерела и одказы A történelmi Magyarország atlasza és adattára 1914 ISBN 963 85683 3 X мад. Sebestyén Zsolt: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010 Доступно онлайнмад. Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. ISBN 978-966-671-374-5 укр. Тронько П. и др. (ред.) Історія міст і сіл України. Том 7. Закарпатська область. К. 1969. укр. Облікова картка: Чинадійово. Верховна Рада України. 2020 http://w1.c1.rada.gov.ua/pls/z7503/A005?rf7571=11337. укр. Інформер: Чинадійово. weather.in.ua. 2020. https://weather.in.ua/ua/zakarpatskaja/28419. [перевірено 2020-11-23]. укр. Референции